希夫尼婭與海底的考驗（咫尺閃靈後記）

成員：

希夫 尼奧 舒嘉烈 雷默 艾撒斯 月嵐

## 前情提要

目錄：希夫的力量之旅

前導
--

希夫正係船上瞓緊覺，夢中聽到以前細個聽到用族語所唱嘅安眠曲「…只有……榮譽不滅…」，係歌聲之中夾雜住觸手同球體嘅影像，但希夫感到一股安心感。醒來之後，種感覺越黎越勁。大海，正在呼喚希夫。

## 回到大海之中

四天前

「嘭！」

希夫又一次係到虐待亞萊斯嗰藏書庫度門。

「亞萊斯，早晨啊！」

希夫用上丹田嘅氣力同亞萊斯打招呼。縱然已經係中午時分，但係希夫依然用早晨作為招呼語。

「今次又搞邊科啊！」

希夫睇下，發現除咗艾撒斯之外，其他人都係前幾次上過Omakase號(舊稱百合號)嘅朋友，估計都係同嗰單嘢啲海怪有關。

「又要出海啊？」

諗起前兩次同亞萊斯出海死咗起碼十幾廿人，同俾亞萊斯叫去盜墓之後就無再見過山埃隊長基德，希夫難得係接冒險委託嘅時候臉有難色。

亞萊斯話佢曾經指派過人去打撈嗰時係Omakase 號見過嘅嗰隻死咗黑色觸手怪，而去打撈嘅人都係一去不返，啲人想搵啲唔見咗嘅人嘅時候發現嗰海黑得好奇怪，所以想啲資深嘅冒險者去調查下係咩事。

「大佬，你真係好撚邪門！」希夫默默咁吞咗依句落肚，同時忘記咗係「邪」依方面其實自己都不惶多讓。

「咁中發白佢哋三個呢？」

希夫聽到亞萊斯話佢哋三個經歷過啲咁嘅嘢都係唔好搵佢哋好啲，覺得亞萊斯都係叫做有良心嘅。

「你今次上唔上船啊？」

亞萊斯表示今次想去都去唔到，佢依家除咗研究之外重有競選嘅嘢要忙，分身不暇，要留係泰博城，同時交咗一張水下呼吸卷軸俾老舒。希夫聽到死神．亞萊斯唔上船為啲船員鬆咗一口氣，但係同時都為有咩事唔可以靠亞萊斯颱風亞萊斯特朗炮解決而感到可惜。

「好，咁我哋準備好就去碼頭啦上船啦，開你朵就上到船㗎嗎？」

希夫調整咗下佢件新嘅全身板甲，點算下身上嘅斧頭數量，再將啲雜物一嘢倒入個Bag of holding 嗰到就出發。

「咦?」

上船嗰陣，希夫突然有啲奇妙嘅感覺，好似有啲極其微小，聽唔到嘅聲音係海嘅遠處飄黎。

「錯覺黎嘅啫，可能係上船嗰嘢隻船搖咗下啫。」希夫放鬆心情，入咗船上其中一間房，開始佢嘅計劃─瞓大覺。

係夢境之中，希夫同一般入一樣夢見到一啲舊日嘅回憶，一啲小時候係部落生活嘅片段，但係每個片段之中就會有啲突兀嘅球體同觸手突然閃過，係更後嘅夢境之中觸手同球體反而霸佔咗大部分嘅時間。係依個詭異嘅夢境之中，希夫繼續呼呼大睡，啲觸手同球體為希夫帶來咗一種難以解釋嘅安心感。

一覺醒來，夢中嗰種奇特嘅安心感依然存在，而且從着航行嘅時間變得越黎越強，睇黎今次嘅事件同希夫身上「力量」同「恩賜」脫唔到關係。

## 包容一切的大海

行咗四日幾五日嘅船，終於到咗隻死鬼唔知幾多爪魚條屍附近嘅海域。希夫望落個海度，即使係對大海唔熟悉嘅希夫都發現有啲奇怪，個海比平時更為漆黑，好啲會被吸入去咁。艾撒斯同老舒就係隔離討論要點樣拉起個水桶，用法師之手好啊，定用繩好。經過一輪嘗試，佢哋終於拉到上黎。拉上黎之後，佢哋想試下有無毒，但係兩個人都唔識試毒嘅法術。佢哋就拎住桶水「希夫，你係唔係識探測毒素嘅『魔法』㗎？」

希夫叉起條腰，十分有自信咁講：「當然啦，我泰博城首席物理魔法師(自稱)嚟！」「咁俾你試下啦」「海水黎㗎喎，鹹㗎喎」「咁你飲唔飲啊？」「唔要，鹹嘅！」

即使係用生命(被)練蠱嘅希夫都知道飲食過鹹對身體唔好。

「一係你抽咗啲鹽走，咁我就可以用我嘅毒素偵查魔法啦」

見都係唔係好掂，艾撒斯同老舒決定唔再理啲水。

雷默召喚出佢嘅八爪魚朋友，指示佢潛落水再用佢嘅視角去睇下個海有無咩異常，啲水就無事嘅，但係隻觸手怪附近嘅海床就被染得一片漆黑。雷默見到咁嘅情景，就同其他人講翻個海嘅海床變咗做好奇怪嘅黑色。聽到原來係海床出事，老舒就準備撕水下呼吸。「好，依家我哋有一、二、三……七個，咁我哋叫多三個船員黎就岩岩好十個。」

尼奧聲帶疑惑:「七個？邊到黎七個啊？」

「你、我、希夫、雷默、船首像、艾撒斯同龍蝦囉。」

「龍蝦要水下呼吸嘅咩？」

「龍蝦當然要水下呼吸啦」艾撒斯回答

「你對魔寵好啲好唔好啊！」「魔寵都有魔寵權！」「魔寵及精類動物保護法案啊！」為龍蝦聲討嘅聲音此起彼落，老舒都為龍蝦放咗水下呼吸。

落到海，希夫同其他人都感受到啲海水好似重咗，但係唔係有毒。海豹係雷默後面拉住雷默對腳，一邊游水一邊推雷默，雷默同佢嘅水推朋友就去咗海床變黑咗嘅交界睇下，發現啲觸手中間有個黑色嘅立方體。艾撒斯見到龍蝦係水入面行動十分困難就叫龍蝦翻上船等佢翻黎，叫完龍蝦上船就用魔法整光支箭一嘢射過個黑色立方體到，支箭瞬間就唔見咗。艾撒斯仔細回想支箭嘅行徑，發現支箭係大概離立方體三十尺左右就消失咗。尼奧同希夫下潛少少，想近啲睇下咩事。老舒係到感到檢查下海水咁重嘅原因，發現個海有啲反制傳送法術嘅魔法。月嵐身先士卒，嘗試靠近個立方體。一游近，海床就伸出咗幾隻觸手抓走咗月嵐。「月嵐！」希夫見到月嵐消失咗就即刻射一支標槍過去，支標槍一樣消失咗，見都係無用希夫就一嘢衝過去，「月嵐等我啊，唔好死啊！」。游到過去黑色立方體嘅周邊，又有一啲黑色嘅觸手從海床伸出，有啲屬於死靈嘅力量由啲觸手傳黎。

希夫再次張開雙眼嘅時候，發現自己重係海入面，但係明顯係喺更深嘅深海，向上望係完全見唔到光，但係喺前方唔知幾遠明顯有光線傳黎，係光嘅方向就有一種懷念嘅感覺，同係船上嘅安心感一樣而且更為強烈，令希夫好想過去嗰個有光嘅地方。但目前救翻月嵐更為重要。

「月嵐！」希夫見到月嵐係不遠嘅前方，只係受到輕微嘅傷害，相信係啲觸手做成嘅，見到月嵐無事希夫鬆咗半口氣。剩低嗰半口氣都未嘆完，有一群食人魚同鯊魚衝向月嵐同希夫。希夫抽出佢嘅招牌雙斧應戰，嘗試以隻身抵擋啲兇暴嘅魚，但啲魚實在係太多，希夫一個人擋唔曬全部。眼見同伴未到甚至可能唔會到，希夫只能嘗試速戰速決，可惜因為係水下，斧頭嘅斬擊起唔上太大嘅作用。食人魚群係希夫嘅周圍游黎游去，難以用斧頭瞄準打出有效嘅一擊，只好打先無視食人魚去打咗啲巨鯊。希夫先試用氣力去令巨鯊以不利嘅姿勢應戰，可惜啲巨鯊皮粗肉厚，單純嘅力氣無咩用。力量唔得就靠氣勢，希夫用斧頭砍斬嘅同時擺出威嚇嘅姿勢，巨鯊始終只係動物俾希夫成功威嚇到。

係依個時候，後援黎到，係令人安心嘅尼奧醫生，一到達就即刻為月嵐同希夫治療。

雷默同佢嘅水推朋友同水下無能嘅舒嘉烈都黎到。而艾撒斯則重係個黑色立方體附近嘗試緊黑色觸手捉走人嘅機制。係其他隊友嘅幫助之下，希夫身上嘅壓力細咗好多。打咗一輪之後艾撒斯都過咗黎。老舒為避免自已被圍攻，決定用魔法閃走，一讀完嗰魔法嘅咒語，海洋中反制傳送魔法嘅法術就作出反應，啲海水開始壓迫舒嘉烈，老舒就被壓暈咗。係艾撒斯嘅角度，佢一黎到就睇到老舒本來企得好好哋就突然間暈咗。最後總算係有驚無險咁打完啲魚。

希夫望住啲鯊魚嘅魚鰭，諗起泰博城有道著名美食係用鯊魚魚鰭所製成，就開始用斧頭界魚鰭落黎，希望有機會食到魚翅。雷默根據佢嘅知識，知道啲魚係會跟住血腥味而黎就叫大家快啲包紮然後走人。聽到啲魚會跟血腥味，希夫就只好拋下手中嘅魚鰭，睇黎都係同魚翅無緣。小隊離開咗打鬥嘅地方，雷默隨住海流搵到一個比較安全嘅海底峽谷，大家就係入面回復啱啱戰鬥所受嘅傷同用咗嘅魔力。

## 無盡的深海

係峽谷休息緊嗰時，大家一邊吹水一邊睇下依到係邊到，有無咩方法可以翻去。睇睇下，係微光之下發現岩壁上有魚人族嘅壁上，上面描繪咗一啲生活情景、珊瑚同魚人。

決定下一個目的地時，希夫就堅持話要去有光嗰到，直覺同佢講嗰到係安全嘅。大家見大海茫茫，無其他地方可以去就贊成希夫嘅計劃。

游游下就有一個疑似踩住滑輪板嘅老婆婆同兩個好樣衰人身魚尾嘅疑似女人游過黎。首先出聲嘅係老婆婆：「你好啊，偉大嘅救世主，你哋由我哋族人嘅聖地出黎，你哋一定係我哋嘅神派過黎嘅使者！求下你哋黎我哋條村救救我哋啊！」

全部人聽完之後都係一臉問號，嗰阿婆走得咁快，重要講咩救世主，肯定係有古怪。尼奧即刻用儀式探查魔法。艾撒斯問翻個阿婆：「你嘅救世主係咩意思？我哋只不過係一班普通嘅冒險者，誤打誤撞之下黎到依到，我估我哋可能幫唔到你好多。」阿婆聽完之後就開始講佢哋嘅神係叫依佐羅，而佢哋條村有瘟疫，相信我哋一定可以幫到佢哋，熱烈咁邀請大家去佢條村到。聽到依到希夫已經放棄咗繼續聽落去嘅意願，開始發呆，睇下幾時開打。

艾撒斯繼續問關於個海底嘅事同有光嘅地方係咩地方。個阿婆就話有光嘅地方係一個無名嘅古老領主所居住嘅地方，佢哋條村受到嘅瘟疫就係搞到啲女仔一個二個變得好樣衰。尼奧終於完成佢嘅儀式，發現三條友身上都有幻術。聽到有關病嘅事，就自動請纓話要幫啲女仔觸診。女仔答應咗尼奧嘅觸診，尼奧摸一摸，發現佢哋老母根本無生魚尾俾佢，佢哋下面係有腳㗎。尼奧心諗依幾條魚人好明顯係有心呃人，就翻去細細聲咁同其他人講啲尾假㗎。當其他人係到諗緊要擺脫佢哋嘅時候，老舒就恃住佢自己有魔人嘅身材大大聲咁問：「你哋做咩搞到咁樣衰？」

一講完啲魚人就現出咗佢哋嘅真身，比佢哋之前嘅樣更樣衰，馬上開打。希夫心諗：「屌，真係好撚樣衰！」個阿婆唔知係唔係真係俾老舒講中，即刻用法術癱瘓大半部分人，月嵐即刻反制個阿婆嘅法術，點知嗰阿婆反制月嵐嘅反制法術。希夫，艾撒斯同雷默就俾阿婆癱瘓咗。希夫淨係得翻把口可以用，不過係尼奧嘗試用魔法消除狀態之前，希夫大叫一聲就用佢嘅意志力破除咗癱瘓嘅狀態。解除咗癱瘓可以跑跑跳跳之後，希夫就即刻跑去打柒個阿婆，打到佢專注唔到個法術，個阿婆見到咁嘅情況同其中一個醜女即刻準備走。正所謂交流最重要嘅係眼神，有視線就有交流，阿婆同醜女準備跑走嘅時候重係月嵐嘅視線範圍內，作為交流電之父嘅佢就當然去同佢哋用眼神交流，一交流阿婆同醜女就感受到咩叫醍(五)醐(雷)灌(轟)頂，交流到燶咗。淨低個醜女就被圍攻至死。

個阿婆身上跌咗隻戒指，研究咗一輪之後相信係一隻可以幫助游泳嘅戒指。但因為隻戒煙係喺敵人身上跌落黎，同埋今次個任務係亞萊斯俾嘅，睇怕隻戒指有極大機會係有詛咒。最後就只係收起戒指，無人夠膽戴上。

打完一場，雷默就用法術係海中起咗個六人小套房出黎俾大家短暫休息。

## 無盡的詛咒

繼續向光嘅方向前進，游到過去終於睇到啲原來嗰到係一座由珊瑚所建成嘅宮殿，望起上黎好美麗亦好夢幻。最鍾意依啲好似公主住嘅地方嘅希夫忍唔住嘩咗一聲。入咗去宮殿入面睇，發現內部空間嘅石壁有啲古舊而且有奇怪嘅圖騰同雕花，尼奧為咗可能遇到嘅危險就為隊中唯一一位前排上咗個可以係海中活動得更好嘅法術。

行到建築嘅中央房間，亦係希夫嘅感應最強烈嘅地方。希夫同嗰種奇怪而強烈嘅安心同懷念感共嗚，馬上就變咗身進入咗力量模式。房入面就有隻綠色魚唔似魚，蟲唔似蟲，史萊姆唔似史萊姆嘅生物，隻嘢身上面流住大量嘅酸液，望起黎絕非善類，一望睇佢，心入面就傳黎一把聲音，問：「你最渴望嘅係咩？」。係綠色魔物嘅後方，房間盡頭嘅牆壁就鑲住咗一粒白色晶石，粒晶石呼喚希夫及佢體內嘅恩賜，希夫樂於接受同回應晶石嘅呼喚。回應完之後同第一次感受到「力量」嘅時候類似，有一股莫名嘅生命力不斷湧出。

係綠色怪物嘗試行動之前，希夫就一馬當先嘗試跑往晶石嘅方向。希夫跑咗幾步走到去怪物嘅身後，怪物就對其他人作出精神攻擊。希夫見到自己嘅隊友都因為精神攻擊而痛苦到郁都郁唔到，就決定唔理粒晶石，去打隻怪物救咗隊友先。

希夫用佢嘅斧頭斬落去，成功，係可以對隻魔物做出傷害㗎，但斬落去嗰嘢就有啲酸液彈上希夫身上，腐蝕佢嘅皮膚。係此時此刻，打倒魔物解救同伴先係最重要。希夫咬緊牙關，強忍痛楚，用晶石所給予嘅生命力硬食，同時使出渾身解數，用斧頭攻擊嘅同時用空出黎嘅手腳錯落有致咁攻擊隻怪物，不過隻怪物明顯有超越人類嘅氣力同智慧，不論係用手腳去整跌佢定用氣勢嚇走佢都唔係咁見效。隨住啲酸液嘅腐蝕，同隻魔物嘅尾巴鞭打，希夫漸漸體力不支，倒下咗。

場上唯一重有反應嘅就只得翻雷默嘅海豹朋友。情況極其絕望。

希夫趴起地上。

縱然倒下，心臟依然跳動。

意識昏迷，但意志尚未消散。

希夫心中回響起隻魔獸問嘅問題「你最渴望嘅係咩？」

「變強……，我真正渴望嘅係……」希夫係朦朧中思考。「力量嘅意義係……係用於……」

係以前，變強只係部落俾希夫嘅目標，但係依家嘅希夫佢自己有想要變強嘅理由，有必須復仇嘅對象，有愛慕而要去尋找嘅人，更重要嘅係有並肩作戰嘅戰友有要去保護嘅朋友。希夫用意志力去突破意識上嘅不清醒，雙手再次緊握戰斧，係絕境中用自己嘅雙腳站起來。

**「我重未玩完啊，撚樣！」**

希夫走向準備攻擊其他隊友嘅魔獸，魔獸見到希夫醒翻覺得依個人類真係好煩，轉向希夫攻擊，而希夫都奮力反擊。一反擊，希夫又被酸液彈到瞓咗。不過，希夫嘅舉動並非毫無意義，希夫成功為隊友爭取到衝破精神攻擊所需要嘅最後幾秒。雷默一醒翻就呼喚自然之力治療希夫嘅傷勢，令希夫再次醒來得以繼續戰鬥。尼奧施行奇跡為全部人療傷，月嵐就當然繼續佢所擅長嘅交流。

「咩～」房間嘅陰暗處出現咗一隻綿羊。「咩～」佢嘅眼神好詭異，好似人咁樣，又好似係到講緊「你好，請多指教」。「咩～」，有羊。「咩咩咩！！」隻羊突然自己跑起黎撞過去隻魔獸到，啲酸液乸到啲羊毛無曬。老舒就突然出現咗係隻羊個位到。希夫都「咩～」咗一聲。

係同伴嘅支援下，希夫回復到佢嘅顛峰狀態，雙斧不斷咁打落隻魔獸到，誓要將佢打成手打魚蛋。「你就落去同你死鬼老母懺悔點解佢要生你啦！」希夫用左手嘅戰斧打出最後一擊，將條臭魚一分為二。

戰鬥終於結束，有啲酸液彈咗去希夫身上，係新買嘅全身板甲上發出「滋」嘅聲音，但係希夫已經攰到唔想理。尼奧見終於打完，終於可以一個一個咁醫好佢哋嘅疾病。艾撒斯由頭到尾都係俾魔魚魅惑，一直係到喃喃自語：「我個妹啊！我個妹啊！」尼奧見到艾撒斯重係未清醒就去掌摑艾撒斯，一邊打一邊話：「醒啊！你現在並沒有妹妹！」打完左邊臉就打右邊臉。前前後後打咗十一巴艾撒斯先醒。

希夫見大家尚算無事就決定遵循內心聲音，慢慢走到房間盡頭，伸出手去觸摸嗰粒晶石。一摸，粒晶石就慢慢係牆上剝落，飄浮係空中再融入希夫嘅身體中。霎時間，間房無咗光源，大家咩都睇唔到。

**「啊啊啊啊啊啊啊啊啊啊啊！！！！！！！！！！」**

希夫從口中噴出一道巨大嘅光柱，從地上射到城堡嘅頂部並擊穿咗天花板，再繼續向上將整個空間劃破，產生咗強大嘅衝擊波，全部人陷入咗昏迷。

**希夫，化身為光**

再次醒來嘅時候，發現已經唔再係嗰個唔知邊到嘅海洋，而係回到本來調查黑色觸手怪嘅海底，隻多爪魚嘅屍骸變成塵埃並隨海流而散。海床回復本來嘅樣貌而唔再漆黑一片，個黑色立方體都唔見咗。當其他人都漸漸醒翻嘅時候，希夫依然昏迷，發現希夫郁都唔郁游上前睇睇，發現希夫老咗好多，由一個年輕人變成一個大媽。見到希夫郁唔到就只好夾好夾著腳將希夫搬上船。帶住複雜嘅心情回航。

尾聲
--

係船上嘅醫療室，尼奧醫生請求神力移除希夫身上嘅詛咒，試下可唔可以令希夫回復年輕，不過今次連尼奧醫生都幫唔到。歷經咗一日一夜嘅睡眠後，希夫從睡夢中醒來。透過金屬嘅反射希夫都見到自己老咗，即使再見到焰姫，焰姫好可能會認唔出自己就傷心咗陣，但希夫唔覺得後悔，嗰份力量係嗰個時刻係必須嘅，而且無得再揀過外加咁亦表示莫迪仁都唔會識得出自己，就接受咗自己又試老咗嘅事實，相信船到橋頭自然直。夢境中球體同觸手嘅影像變得更清晰及強烈，明確咁感受到體內嘅力量同恩賜變得更為強大，結果而言都係變強，似乎都係一件唔錯嘅事……嗎？

見到希夫醒咗，其他人都去醫療室睇下希夫有無咩大礙，見到希夫行得走得食得都叫做鬆一口氣。希夫係醫療休息咗兩日之後總算只係肌肉酸痛唔行得快就出咗去甲板吹風。係甲板到，希夫諗起細個嘅安眠曲，就以係海風下難以聽見嘅聲音，以族語輕聲吟唱：「人皆有一死，只有榮譽不滅，在死後長存。」

－完－

## 附錄一

**Blessing of ○○○○**

Prerequisite: Story Award ○○○○的恩賜 Lv 3 or above

You can use your action to undergo a transformation, causing your eyes to turn into pools of darkness and two black, bat-like wings to sprout from your back.

You gain one PP per use of this ability.

For 10 minutes, you gain the following benefits:

You have darkvision out to a range of 120 feet. Magical darkness doesn't impede your darkvision.

You have a flying speed of 30 feet.

You have immunity to being charmed, frightened and possessed.

Once per transformation, when you are reduced to 0 hit points but not killed outright, you drop to 1 hit point instead. And then you can use your reaction to make one weapon attack.

You gain one PP per use of this ability.

Weapons you are holding become part of your body. No effect can make you unwillingly drop them.

Once on each of your turns, you can deal extra psychic damage to one target when you hit it with an weapon attack. The extra psychic damage equals your level.

You gain one PP per creature slained in this way.

Once you use this trait, you can't use it again until you finish a long rest.

## 附錄二

翻到泰博城，係一個老舒瞓到死咗，尼奧就係放完沉默術避免炸樓之後出咗去採藥草嘅夜晚，希夫係佢嘅雜物之中搵到一件斗篷並着上身，只帶上兩把防身用嘅手斧就行出咗同老舒尼奧合住嘅SCP(Sorcerer-Cure-Power)合租屋。行到森瑪維家嘅藏書庫，希夫難得咁係收細咗好多嘅力度輕輕力咁敲門。身為研究者嘅亞萊斯就當然唔會早瞓，但都會疑惑到底係咩人咁夜搵佢，拎起佢支手提式燧發式火砲型嘅法杖去應門。

亞萊斯一問完係邊位，就聽到一把低沉嘅女聲講：「早晨啊，亞萊斯。」據亞萊斯所知會不分早晚都係到同人講早晨嘅人就淨係得希夫一個，知道係希夫之後亞萊斯就俾希夫進門。希夫入門之後，亞萊斯第一次親眼見到老咗嘅希夫。係亞萊斯開口之前，希夫出聲先：「屌你啊，都係你啲奇怪任務啊，我都老咗兩次啊，你依家要點賠翻我嘅青春俾我啊！你老母！」亞萊斯咩都未講未做就俾人屌老母。

「我今晚黎想同你講下嗰啲邪門到爆炸嘅波波。」亞萊斯問希夫有無諗過同其同伴討論。「無！嗰班撚樣一個二個都係到食花生，同埋我驚俾人鬧啊嘛。反正你係專業研究人員黎㗎咩，我相信你了！」即使大咗25歲，希夫都係一個on9，等亞萊斯坐低之後希夫就開始講佢嘅經歷，只不過希夫隱瞞咗同聲音、夢境及手背上嘅五芒星嘅事。